
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

                       27 octombrie 2003

amenajarea teritoriului Si echilibru 



Nr.26/1481 
ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.75/2003 privind organizarea şi funcţionarea serviciilor publice de editare a monitoarelor oficiale ale unităţilor administrativ-teritoriale, trimis Comisiei noastre pentru dezbatere şi avizare în fond, cu adresa nr.596 din 6 octombrie 2003. 

PRESEDINTE,

IOAN OLTEAN

Comisia pentru administraţie publică,

  








27 octombrie 2003 

amenajarea teritoriului Si echilibru 



 






Nr. 26/1481
ecologic






RAPORT

asupra proiectului de Lege pentru aprobarea Ordonanţei Guvernului nr.75/2003 privind organizarea şi funcţionarea serviciilor publice de editare a monitoarelor oficiale ale unităţilor administrativ-teritoriale 


1. Cu adresa nr.596 din 6 octombrie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege pentru aprobarea Ordonanţei Guvernului nr.75/2003 privind organizarea şi funcţionarea serviciilor publice de editare a monitoarelor oficiale ale unităţilor administrativ-teritoriale.



La întocmirea Raportului s-au avut în vedere 

· avizul Comisiei juridice, de disciplină şi imunităţi nr.596 din 21.10.2003.

· avizul Comisiei pentru buget, finanţe şi bănci nr.564 din 8.10.2003;

· avizul Consiliului Legislativ nr.1248 din 29.08.2003.



Proiectul de lege a fost dezbătut şi avizat în fond în procedură obişnuită în şedinţa din 22 octombrie 2003.



Editarea monitorului oficial al judeţului şi al municipiului Bucureşti este reglementată, în prezent, de dispoziţiile Hotărârii Guvernului nr.471/1991, ca responsabilitate a prefectului. 



In contextul general al reorganizării serviciilor publice comunitare, este necesară o reglementare unitară şi coerentă a organizării şi funcţionării serviciilor publice de editare a monitoarelor oficiale ale unităţilor administrativ-teritoriale. Astfel, se instituie serviciul public de editare a monitoarelor oficiale la nivelul fiecărui judeţ şi al municipiului Bucureşti, precum şi monitorul oficial al judeţului şi al municipiului Bucureşti. 



Prin proiectul de lege sunt reglementate următoarele aspecte: modul de organizare a serviciului public de editare a monitoarelor oficiale; tipurile de acte şi documente adoptate sau emise de autorităţile administraţiei publice locale care se publică în monitorul oficial al judeţului şi al municipiului Bucureşti; modul de finanţare a cheltuielilor serviciului public şi surselor de acoperire a acestor cheltuieli; responsabilităţile autorităţilor administraţiei publice locale cu privire la procedura publicării în monitorul oficial şi difuzării acestora. 



Proiectul de lege este în concordanţă şi cu prevederile Legii nr.544/2001 privind liberul acces la informaţiile de interes public, precum şi cu cele ale Legii nr.52/2003 privind transparenţa decizională în administraţia publică.  



Având în vedere cele arătate, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor aprobarea proiectului de lege. 



2. Prin obiectul de reglementare şi conţinutul său, proiectul de lege face parte din categoria legilor ordinare. 



3. La dezbaterea proiectului de lege a participat ca invitat, în conformitate cu prevederile art.51 şi 52 din Regulamentul Camerei Deputaţilor, domnul Mircea Alexandru – secretar de stat în Ministerul Administraţiei şi Internelor. 



4. La lucrările Comisiei au fost prezenţi 24 deputaţi, din totalul de 26 membrii ai Comisiei. 



Raportul Comisiei a fost adoptat cu unanimitate de voturi.



5. Proiectul de Lege a fost adoptat de Senat în şedinţa din data de 25 septembrie 2003.  



In urma dezbaterii, Comisia propune admiterea cu modificări a proiectului de lege. 

AMENDAMENTE ADMISE



In urma dezbaterii, Comisia propune adoptarea proiectului de lege cu următoarele amendamente:

	Nr.

crt
	Text iniţial


	Text propus de comisie

(autorul amendamentului)
	Motivare



	1.
	
Articol unic: Se aprobă Ordonanţa Guvernului nr.75 din 28 august 2003 privind organizarea şi funcţionarea serviciilor publice de editare a monitoarelor oficiale ale unităţilor administrativ-teritoriale, adoptată în temeiul art.1 pct.III.4 din Legea 279/2003 privind abilitarea Guvernului de a emite ordonanţe şi publicată în Monitorul Oficial al României, Partea I, nr.619 din 30 august 2003. 


	
Articol unic: Se aprobă Ordonanţa Guvernului nr.75 din 28 august 2003 privind organizarea şi funcţionarea serviciilor publice de editare a monitoarelor oficiale ale unităţilor administrativ-teritoriale, adoptată în temeiul art.1 pct.III.4 din Legea 279/2003 privind abilitarea Guvernului de a emite ordonanţe şi publicată în Monitorul Oficial al României, Partea I, nr.619 din 30 august 2003, cu următoarea modificare: 

Amendament Comisie. 


	In urma discuţiilor din Comisie, Ordonanţa a fost modificată.

	2.
	
Art.7.(3) Veniturile proprii provin din tarifele încasate din prestarea serviciilor de producţie editorială, tipografică şi de difuzare. 

(text Ordonanţă)


	
1. Alineatul (3) al articolului 7 va avea următorul cuprins: 


„(3) Veniturile proprii provin din tarifele încasate din prestarea serviciilor de producţie editorială, tipografică şi de difuzare. Nivelul tarifelor se stabileşte de autoritatea administraţiei publice locale în subordinea căreia funcţionează serviciul public.”

Autor: Ciupercă Silvian – grupul parlamentar al PSD. 


	Reglementare completă. Se precizează cui revine responsabilitatea stabilirii tarifelor.




II. AMENDAMENTE RESPINSE



In cursul dezbaterii, Comisia a respins următorul amendament:

	Nr.

crt
	Text iniţial


	Text propus de comisie

(autorul amendamentului)
	Motivare



	1.
	
Art.5. (1) In monitorul oficial al judeţului şi al municipiului Bucureşti se vor publica: 

.......................................................................


f) declaraţii de politică judeţeană şi alte asemenea declaraţii.

(text Ordonanţă)


	
Se abrogă. 
Autori: Dobre Victor – grupul parlamentar PNL. Dinu Gheorghe – grupul parlamentar PRM.
	Pentru susţinere: în monitorul oficial al unităţii administrativ-teritoriale să se publice numai actele cu caracter normativ.. 

Pentru respingere: aceste declaraţii privesc priorităţi judeţene, programe de cofinanţare, asocieri, programe de dezvoltare.




PREŞEDINTE,












SECRETAR, 




IOAN OLTEAN













KOVACS CSABA TIBERIU


Expert parlamentar:

Stelian Androne

